stanford-oval/wikipedia huggingface dataset:
หม้อแปลงไฟฟ้า
การหาขั้วหม้อแปลงไฟฟ้า

ขั้วของหม้อแปลงมีความสำคัญเพื่อจะนำหม้อแปลงมาต่อใช้งานได้อย่างถูกต้อง การหาขั้วหม้อแปลงมีหลักการทดสอบโดยการต่อขดลวดปฐมภูมิและทุติยภูมิอนุกรมกันซึ่งจะทำให้เกิดแรงเคลื่อนไฟฟ้าขั้วเสริมกัน (Additive Polarity) หรือขั้วหักล้างกัน (Subtractive Polarity) ถ้าขั้วเสริมกันเครื่องวัดจะอ่านค่าได้มากกว่าแรงเคลื่อนไฟฟ้าที่จ่ายให้กับหม้อแปลง แต่ถ้าขั้วหักล้างกันเครื่องวัดจะอ่านค่าได้น้อยกว่าแรงเคลื่อนไฟฟ้าที่จ่ายให้กับหม้อแปลง
การหาขั้วหม้อแปลงมีความสัมพันธ์ระหว่างขั้วแรงเคลื่อนไฟฟ้าด้านสูงและแรงเคลื่อนไฟฟ้าด้านต่ำ เมื่อเราจ่ายแรงเคลื่อนไฟฟ้าให้กับขั้ว H1 และ H2 ส่วนขดลวดที่เหลือคือขั้ว X1 และ X2 สิ่งที่ควรรู้ในการทดสอบคือ อัตราส่วนของแรงเคลื่อนไฟฟ้าระหว่างปฐมภูมิกับทุติยภูมิและเพื่อความปลอดภัยไม่ควรจ่ายแรงเคลื่อนไฟฟ้าทดสอบเกินกว่าขนาดของขดลวดแรงเคลื่อนไฟต่ำ ตัวอย่างเช่น หม้อแปลง 480 / 120จะมีอัตราส่วนของแรงเคลื่อนไฟฟ้าระหว่างปฐมภูมิกับทุติยภูมิเท่ากับ4ดังนั้นหากจ่ายแรงเคลื่อนไฟฟ้า120Vให้กับขดลวดปฐมภูมิจะทำให้มีแรงเคลื่อนไฟฟ้าด้านทุติยภูมิ 120 / 4 เท่ากับ 30 V ซึ่งจะไม่ทำให้มีแรงเคลื่อนไฟสูงเกิดขึ้นในระหว่างการทดสอบ
กีฬาทางน้ำเอเชีย

| --- | --- |

กีฬา: กีฬาทางน้ำ
สังกัด: กีฬาทางน้ำโลก
เว็บไซต์ทางการ
asiaaquatics.org
กีฬาทางน้ำเอเชีย (อังกฤษ: Asia Aquatics) หรือเดิมชื่อ สหพันธ์ว่ายน้ำเอเชีย (อังกฤษ: Asia Swimming Federation, AASF) เป็นหน่วยงานที่กำกับดูแลการแข่งขันกีฬาทางน้ำระดับนานาชาติในทวีปเอเชีย และสังกัดอยู่ในสภาโอลิมปิกแห่งเอเชีย และกีฬาทางน้ำโลก ก่อตั้งในชื่อ สหพันธ์ว่ายน้ำเอเชีย เมื่อ พ.ศ. 2521 ที่กรุงเทพมหานคร และมีสำนักงานใหญ่อยู่ที่กรุงมัสกัต ประเทศโอมาน
ณ เดือนสิงหาคม พ.ศ. 2552 ประธานสหพันธ์ว่ายน้ำเอเชีย คือ เชคคอลิด มุฮัมมัด อัลบัดร์ อัศเศาะบาห์ แห่งคูเวต
สมาชิก

| สมาชิกกีฬาทางน้ำเอเชีย (45) |
| --- | --- | --- | --- | --- | --- |
|  อัฟกานิสถาน |  บังกลาเทศ |  บรูไน |  ภูฏาน |  กัมพูชา |  จีน |
|  ฮ่องกง |  อินเดีย |  อินโดนีเซีย |  อิหร่าน |  อิรัก |  ญี่ปุ่น |
|  จอร์แดน |  คาซัคสถาน |  คูเวต |  คีร์กีซสถาน |  ลาว |  เลบานอน |
|  มาเก๊า |  มาเลเซีย |  มัลดีฟส์ |  มองโกเลีย |  พม่า |  เนปาล |
|  เกาหลีเหนือ |  โอมาน |  ปากีสถาน |  ปาเลสไตน์ |  ฟิลิปปินส์ |  กาตาร์ |
|  ซาอุดีอาระเบีย |  สิงคโปร์ |  เกาหลีใต้ |  ศรีลังกา |  ซีเรีย |  จีนไทเป |
|  ทาจิกิสถาน |  ไทย |  เติร์กเมนิสถาน |  สหรัฐอาหรับเอมิเรตส์ |  อุซเบกิสถาน |  เวียดนาม |
|  เยเมน |  บาห์เรน |  ติมอร์-เลสเต |  |  |  |
คาเมนไรเดอร์ (ละครชุดทางโทรทัศน์)

| คาเมนไรเดอร์ |
| --- | --- |

Kamen rider
ประเภท: Tokusatsu Superhero fiction Science fiction Action/Adventure Fantasy
สร้างโดย: โชตะโร อิชิโนะโมะริ
พัฒนาโดย: Masaya Kikawada
กำกับโดย: Koichi Takemoto
แสดงนำ: ฟูจิโอกะ ฮิโรชิ, ซาซากิ ทาเคชิ, Miyaguchi Jiro, Amamoto Hideyo, Kobayashi Shoji
เสียงของ: Gorō Naya
บรรยายโดย: Shinji Nakae
ผู้ประพันธ์ดนตรีแก่นเรื่อง: Shunsuke Kikuchi
ดนตรีแก่นเรื่องเปิด: Let's go Rider kick โดย Hiroshi Fujioka (1 – 13) และ Masato Shimon (14 - 88) (ช่วงแรก) "Rider Action" โดย Masato Shimon (89 – 98) (ช่วงที่สอง)
ดนตรีแก่นเรื่องปิด: "The Song of Kamen Rider" โดย Masato Shimon (1 – 71) (ช่วงแรก) "Rider Action" โดย Masato Shimon (72 – 88) (ช่วงที่สอง) "Lonely Kamen Rider" โดย Masato Shimon (89 – 98) (ช่วงที่สาม)
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 98
การผลิต
สถานที่ถ่ายทำ: ญี่ปุ่น
ความยาวตอน: 24 นาที
ออกอากาศ
ออกอากาศ: 7 กันยายน พ.ศ. 2514 – 10 กุมภาพันธ์ 2516
คาเมนไรเดอร์ (ญี่ปุ่น: 仮面ライダー; โรมาจิ: Kamen Raidā) เป็นภาพยนตร์แนวโทคุซัทสึผลงานโดย อ.โชทาโร่ อิชิโนะโมะริและเป็นเรื่องแรกของคาเมนไรเดอร์ ออกอากาศที่ญี่ปุ่นวันที่ 3 เมษายน พ.ศ. 2514 ถึง 10 กุมภาพันธ์ พ.ศ. 2516 มีความยาวทั้งสิ้น 98 ตอน ด้วยกัน ถือเป็นซีรีส์คาเมนไรเดอร์ที่มีจำนวนตอนยาวที่สุด ซึ่งหากนับรวมตอนที่ 1 ของ เดชไอ้มดเขียว วี 3 "คาเมนไรเดอร์หมายเลข 3 นามนั้นคือ V3" กับ ตอนที่ 2 "พินัยกรรมของดับเบิ้ลไรเดอร์" ด้วยแล้ว ก็จะครบ 100 ตอนพอดี
คาเมนไรเดอร์เข้าฉายในประเทศไทยในชื่อของ ไอ้มดแดงอาละวาด และตัวเอกไรเดอร์ในเรื่องก็ถูกเรียกว่า ไอ้มดแดง นอกจากนั้นในเรื่องยังได้ก่อให้เกิดวลีที่ได้รับความนิยมมากวลีหนึ่งคือคำว่า "สู้เขาต่อไป ไอ้มดแดงของเรา" และ "สู้เขา ทาเคชิ!!" นอกจากนั้นจากการเข้าฉายของคาเมนไรเดอร์ V3 ทำให้ไรเดอร์ทั้งสองถูกเรียกผิดเป็น ไอ้มดแดง V1 และ ไอ้มดแดง V2 ประเทศไทยฉายทางช่อง 7 ขาวดำ (ปัจจุบันคือ ททบ.5) เริ่มฉายวันแรก วันอังคารที่ 7 กันยายน พ.ศ. 2514 เวลา 18:40 น. อ้างอิงจาก ตารางรายการโทรทัศน์ ททบ.ช่อง 7 ขาวดำ ในนิตยสาร ดารา TV. ฉบับเดือน กันยายน 2514 หน้าปก Kensaku Morita
เนื้อเรื่อง

องค์กรวายร้ายช็อกเกอร์ วางแผนจะสร้างมนุษย์ดัดแปลงขึ้นมาเพื่อใช้ยึดครองโลก จึงได้ออกค้นหาผู้ที่มีคุณสมบัติที่สามารถเป็นมนุษย์ดัดแปลงได้ และได้มาพบกับ "ฮอนโก ทาเคชิ" นักแข่งจักรยานยนต์ ช็อกเกอร์ได้จับตัวทาเคชิมาเพื่อดัดแปลงให้กลายเป็นคาเมนไรเดอร์ ทว่าผู้ที่แนะนำฮอนโกให้กับพวกช็อกเกอร์นั้นคือ "ด็อกเตอร์ มิโดริคาวะ" ซึ่งเป็นอาจารย์ของฮอนโกนั่นเอง ในขณะที่ การดัดแปลงร่างของฮอนโกกำลังจะถึงขั้นตอนสุดท้ายคือการผ่าตัดสมอง ก็เกิดอุบัติเหตุไฟฟ้าลัดวงจรขึ้น ตอนนั้นเองที่ฮอนโกได้พบกับด็อกเตอร์ มิโดริคาวะ จากนั้นด็อคเตอร์ มิโดริคาวะ ก็ได้บอกถึงพลังความสามารถของมนุษย์ดัดแปลงในตัวของฮอนโก ทำให้ฮอนโกสามารถหนีออกมาจากช็อกเกอร์ได้
ต่อมา "มิโดริคาวะ รูริโกะ" (บุตรสาวของด็อคเตอร์ มิโดริคาวะ) ได้ทราบข่าวจาก "ทาจิบาน่า โทเบ้" ว่าพ่อของเธอนั้นยังมีชีวิตอยู่ จึงได้เดินทางไปพบตามสถานที่ที่ระบุเอาไว้ ทว่าความเคลื่อนไหวของรูริโกะก็ถูกพวกช็อกเกอร์รู้เข้าจนได้ อีกด้าน ฮอนโกในตอนนั้นเขายังไม่สามารถจะทำใจรับกับสภาพของมนุษย์ดัดแปลงของตัวเองได้ อีกทั้งยังไม่สามารถควบคุมพลังของตนได้อีกด้วย เมื่อรูริโกะเดินทางมาถึงเธอได้ยินพ่อของเธอกำลังคุยกับชายคนหนึ่งอยู่ และในตอนนั้นปีศาจแมงมุมก็ได้ใช้ใยพิษสังหารด็อคเตอร์ มิโดริคาวะ ต่อหน้าต่อตาฮอนโก เหตุการณ์ในครั้งนี้ทำให้รูริโกะคิดว่าฮอนโกคือผู้ที่ฆ่าพ่อของเธอ รูริโกะถูกปีศาจแมงมุมจับตัวไป ฮอนโกจึงรีบรุดไปช่วยโดยใช้ไซโคลน
"มนุษย์ดัดแปลง ฮอนโก ทาเคชิ เมื่อเข็มขัดของเขาได้รับพลังงานจากลมเข้าไปแล้ว เขาก็จะแปลงร่างเป็น...ไอ้มดแดง ไปในทันที!" ด้วยพละกำลังและความสามารถทำให้ไอ้มดแดงจัดการกับปีศาจแมงมุมลงได้ แต่ว่าเขาถูกเข้าใจผิดว่าเป็นฆาตกรและยังถูกพวกช็อกเกอร์ตามล่าอีก กว่าวันที่ความจริงกระจ่างจะมาถึงนั้น เขาจะต้องสู้ต่อไปเพื่อสันติภาพและความสงบสุข
หลังจากตอนที่ 13 ได้มีการเปลี่ยนพล็อตเรื่องใหม่ที่เต็มไปด้วยแอ็กชั่น กับไอ้มดแดงคนใหม่ ให้การต่อสู้ของไอ้มดแดงขยายขอบเขตออกไป ไม่จำกัดเฉพาะที่ญี่ปุ่นเท่านั้น โดยฮอนโกหรือไอ้มดแดง ได้ออกเดินทางไปปราบพวกช็อกเกอร์ยังต่างประเทศ และนี่เป็นการปรากฏตัวครั้งแรกของไอ้มดแดงคนใหม่ ต่อมาใช้ชื่อไอ้มดแดง หมายเลข 2 หรือ "มดแดง วี 2" ในครั้งนี้ช็อกเกอร์ได้จับตัว "อิจิมอนจิ ฮายาโตะ" ตากล้องอิสระ มาทำการผ่าตัดดัดแปลงให้กลายมาเป็นไอ้มดแดงอีกคนหนึ่ง แต่ทาเคชิได้เข้าไปช่วยและให้ฮายาโตะต่อสู้กับช็อกเกอร์ที่ญี่ปุ่น
เหล่าร้ายของคาเมนไรเดอร์ > เกลช็อกเกอร์

สมุนเกลช็อกเกอร์ (ゲルショッカー戦闘員)
เพลงประกอบ

"Let's Go!! Rider Kick" (ญี่ปุ่น: レッツゴー!!ライダーキック ; โรมาจิ: Rettsu Gō!! Raidā Kikku )
เนื้อเพลงโดย: Shōtarō Ishinomori
องค์ประกอบและการจัดเรียงโดย: Shunsuke Kikuchi
ศิลปิน: Hiroshi Fujioka/Masato Shimon (ยังใช้ชื่อ Kōichi Fuji) และ Male Harmony (ญี่ปุ่น: メール・ハーモニー; โรมาจิ: Mēru Hāmonī)
ตอนที่: 1 - 13 (Fujioka), 14 - 88 (Fuji)
"Rider Action" (ญี่ปุ่น: ライダーアクション ; โรมาจิ: Raidā Akushon )
เนื้อเพลงโดย: Shōtarō Ishinomori
องค์ประกอบและการจัดเรียงโดย: Shunsuke Kikuchi
ศิลปิน: Masato Shimon
ตอนที่: 89 – 98
"Kamen Rider no Uta" (ญี่ปุ่น: 仮面ライダーの歌 ; โรมาจิ: Kamen Raidā no Uta ; ทับศัพท์: "The Song of Kamen Rider" ) ("เพลงของคาเมนไรเดอร์")
เนื้อเพลงโดย: Saburō Yatsude
องค์ประกอบและการจัดเรียงโดย: Shunsuke Kikuchi
ศิลปิน: Masato Shimon (ยังใช้ชื่อ Kōichi Fuji) with Male Harmony
ตอนที่: 1 – 71
"Rider Action" (ญี่ปุ่น: ライダーアクション ; โรมาจิ: Raidā Akushon )
เนื้อเพลงโดย: Shōtarō Ishinomori
องค์ประกอบและการจัดเรียงโดย: Shunsuke Kikuchi
ศิลปิน: Masato Shimon
ตอนที่: 72 – 88
"Lonely Kamen Rider" (ญี่ปุ่น: ロンリー仮面ライダー ; โรมาจิ: Ronrī Kamen Raidā )
เนื้อเพลงโดย: Mamoru Tanaka
องค์ประกอบและการจัดเรียงโดย: Shunsuke Kikuchi
ศิลปิน: Masato Shimon
ตอนที่: 89 – 98
คณะอุตสาหกรรมเกษตร มหาวิทยาลัยเกษตรศาสตร์

| --- | --- |
Faculty of Agro-Industry, Kasetsart University

สถาปนา: 23 พฤษภาคม พ.ศ. 2523; 44 ปีก่อน (2523-05-23)
สังกัดการศึกษา: มหาวิทยาลัยเกษตรศาสตร์
คณบดี: รศ.ดร.อนุวัตร แจ้งชัด
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีชมพูกลีบบัว
เว็บไซต์: agro.ku.ac.th

คณะอุตสาหกรรมเกษตร มหาวิทยาลัยเกษตรศาสตร์ เป็นคณะอุตสาหกรรมเกษตรแห่งแรกของประเทศไทย มีวัตถุประสงค์เพื่อผลิตบัณฑิตที่เป็นผู้นำทางด้านอุตสาหกรรมเกษตรของประเทศ ที่สามารถบริหารจัดการ ควบคุมกระบวนการผลิต และควบคุมคุณภาพของผลิตภัณฑ์ และสามารถทำวิจัยและพัฒนาผลิตภัณฑ์ใหม่ เพื่อปรับปรุงและพัฒนาคุณภาพของอุตสาหกรรมเกษตรของประเทศให้สามารถแข่งขันในตลาดโลก
ประวัติ

มหาวิทยาลัยเกษตรศาสตร์ได้จัดตั้งคณะอุตสาหกรรมเกษตรเป็นคณะแรกของประเทศไทย ตามนโยบายส่งเสริมการพัฒนาอุตสาหกรรมเกษตรเพื่อการส่งออก เมื่อวันที่ 23 พฤษภาคม พ.ศ. 2523 โดยได้รับโอน "แผนกวิชาวิทยาศาสตร์การอาหาร" ซึ่งมีมาตั้งแต่ พ.ศ. 2505 จาก คณะเกษตร มาสังกัดเป็นภาควิชาหนึ่งของคณะด้วย
หน่วยงาน

ภาควิชา สำนัก สถาบัน และศูนย์ ภายในคณะอุตสาหกรรมเกษตร
| --- | --- |
 สำนักงานเลขานุการ เก็บถาวร 2015-09-22 ที่ เวย์แบ็กแมชชีน  ภาควิชาเทคโนโลยีการบรรจุและวัสดุ เก็บถาวร 2017-08-29 ที่ เวย์แบ็กแมชชีน  ภาควิชาเทคโนโลยีชีวภาพ เก็บถาวร 2017-10-09 ที่ เวย์แบ็กแมชชีน  ภาควิชาพัฒนาผลิตภัณฑ์ เก็บถาวร 2017-10-29 ที่ เวย์แบ็กแมชชีน:  ภาควิชาวิทยาการสิ่งทอ เก็บถาวร 2017-10-29 ที่ เวย์แบ็กแมชชีน  ภาควิชาวิทยาศาสตร์และเทคโนโลยีการอาหาร เก็บถาวร 2017-10-13 ที่ เวย์แบ็กแมชชีน  ภาควิชาเทคโนโลยีอุตสาหกรรมเกษตร เก็บถาวร 2017-10-29 ที่ เวย์แบ็กแมชชีน  ศูนย์ปฏิบัติการแลคติคแอสิค
หลักสูตร

|  ระดับประกาศนียบัตร |  ระดับปริญญาตรี |  ระดับปริญญาโท |  ระดับปริญญาเอก |
| --- | --- | --- | --- |
|  หลักสูตรประกาศนียบัตรบัณฑิต (ป.บัณฑิต) สาขาวิชาเทคโนโลยีของน้ำตาล |  หลักสูตรวิทยาศาสตรบัณฑิต (วท.บ.) สาขาวิชาเทคโนโลยีการบรรจุ  สาขาวิชาเทคโนโลยีชีวภาพ  สาขาวิชาพัฒนาผลิตภัณฑ์อุตสาหกรรมเกษตร  สาขาวิชาเทคโนโลยีนวัตกรรมอุตสาหกรรมเกษตร (หลักสูตรนานาชาติ)  สาขาวิชาวิทยาศาสตร์และเทคโนโลยีสิ่งทอ  สาขาวิชาวิทยาศาสตร์และเทคโนโลยีการอาหาร |  หลักสูตรวิทยาศาสตรมหาบัณฑิต (วท.ม.) สาขาวิชาเทคโนโลยีการบรรจุ  สาขาวิชาเทคโนโลยีชีวภาพ (ภาคปกติและหลักสูตรนานาชาติ)  สาขาวิชาพัฒนาผลิตภัณฑ์อุตสาหกรรมเกษตร  สาขาวิชาวิทยาศาสตร์และเทคโนโลยีสิ่งทอ  สาขาวิชาการจัดการสินค้าสิ่งทอ  สาขาวิชาวิทยาศาสตร์การอาหาร  สาขาวิชาวิศวกรรมอาหาร  สาขาวิชาวิทยาศาสตร์การอาหาร (หลักสูตรนานาชาติ)  สาขาวิชาการจัดการเทคโนโลยีอุตสาหกรรมเกษตร |  หลักสูตรปรัชญาดุษฎีบัณฑิต (ปร.ด) สาขาวิชาเทคโนโลยีการบรรจุ  สาขาวิชาเทคโนโลยีชีวภาพ (ภาคปกติและหลักสูตรนานาชาติ)  สาขาวิชาพัฒนาผลิตภัณฑ์อุตสาหกรรมเกษตร  สาขาวิชาวิทยาศาสตร์การอาหาร (ภาคปกติและหลักสูตรนานาชาติ) |
หลักสูตร > โครงการปริญญาตรีร่วมกับมหาวิทยาลัยในต่างประเทศ

นิสิตสามารถเลือกที่จะเข้าร่วมหรือไม่เข้าร่วมก็ได้
แนวทางการประกอบอาชีพ > ภาควิชาเทคโนโลยีการบรรจุและวัสดุ

ผู้ที่เรียนจบสาขาวิชาเทคโนโลยีการบรรจุและวัสดุ สามารถทำงานเป็นนักออกแบบและควบคุมการผลิตภาชนะบรรจุ หรือเป็นผู้เชี่ยวชาญในการแนะนำภาชนะบรรจุให้เหมาะสมกับชนิดของผลิตภัณฑ์ สถานที่ทำงานหลังจบการศึกษา ได้แก่ Procter & Gamble Manufacturing Ltd., บริษัท คอลเกต ปาล์มโอลีฟ (ประเทศไทย) จำกัด, บริษัท จอห์นสัน แอนด์ จอห์นสัน (ประเทศไทย) จำกัด, บริษัท 3 เอ็ม (ประเทศไทย) จำกัด, บริษัท ฟิล์มมาสเตอร์ จำกัด, บริษัท สยามคราฟท์อุตสาหกรรม จำกัด, บริษัท เยื่อกระดาษสยาม จำกัด, บริษัท สยามบรรจุภัณฑ์ จำกัด, สยามทบพัน จำกัด, Fuji Ace Co.,Ltd เป็นต้น
แนวทางการประกอบอาชีพ > ภาควิชาเทคโนโลยีชีวภาพ

ผู้ที่จบสาขาวิชาเทคโนโลยีชีวภาพสามารถทำงานในภาคอุตสาหกรรมการหมัก อุตสาหกรรมอาหาร และอุตสาหกรรมเครื่องดื่ม ในบทบาทของนักวิจัย ผู้ควบคุมการผลิต ผู้ควบคุมคุณภาพ หรือจะศึกษาต่อปริญญาโทเพื่อเพิ่มพูนความรู้ทั้งในสาขาเทคโนโลยีชีวภาพ หรือสาขาวิศวกรรมเคมี บัณฑิตของภาควิชาเทคโนโลยีชีวภาพ สามารถเข้าไปทำงานในบริษัท เนสเล่ (ประเทศไทย) จำกัด, บริษัท อายิโนะโมะโต๊ะ (ประเทศไทย) จำกัด, บริษัท ไทยเทพรสผลิตภัณฑ์อาหาร จำกัด (มหาชน), บริษัท เบทาโกร อโกรกรุ๊ฟ จำกัด (มหาชน), บริษัท ซี.พี.อินเตอร์ฟูด (ไทยแลนด์) จำกัด เป็นต้น หรือทำงานในหน่วยงานราชการต่าง ๆ เช่น สถาบันวิจัยวิทยาศาสตร์และเทคโนโลยีแห่งประเทศไทย ศูนย์พันธุวิศวกรรมและเทคโนโลยีแห่งประเทศไทย เป็นต้น
แนวทางการประกอบอาชีพ > ภาควิชาพัฒนาผลิตภัณฑ์

ผู้ที่เรียนจบสาขาวิชาพัฒนาผลิตภัณฑ์สามารถเป็นนักวิจัยและพัฒนาผลิตภัณฑ์ หรือพนักงานควบคุมการผลิตในบริษัทเอกชนต่าง ๆ ที่มีกิจการเกี่ยวข้องกับสินค้าอุตสาหกรรมเกษตร ทั้งที่เป็นอาหารและไม่ใช่อาหาร หรือทำงานในภาครัฐต่าง ๆ เช่น สภาวิจัย ศูนย์พันธุวิศวกรรม สถาบันอาหาร ในตำแหน่งนักวิจัยและพัฒนาผลิตภัณฑ์ และผู้ควบคุมคุณภาพสินค้า หรือศึกษาต่อในสถาบันการศึกษาต่าง ๆ ในสาขาเดิมหรือสาขาอื่น เช่น สาขาสิ่งแวดล้อม, Food Engineering (วิศวกรรมอาหาร), Chemical Engineering (วิศวกรรมเคมี), MBA (บริหารธุรกิจมหาบัณฑิตหลักสูตรนานาชาติ) , Marketing (การตลาด), Industrial Engineering (วิศวกรรมอุตสาหการ) เป็นต้น
แนวทางการประกอบอาชีพ > ภาควิชาวิทยาศาสตร์และเทคโนโลยีการอาหาร

ผู้จบการศึกษาสาขาวิชาวิทยาศาสตร์และเทคโนโลยีการอาหารสามารถทำงานในโรงงานอุตสาหกรรมอาหาร ในฝ่ายควบคุมการผลิต ฝ่ายควบคุมคุณภาพ ฝ่ายวิจัยและพัฒนา ฝ่ายขาย และผู้จบการศึกษาสาขาวิชาวิศวกรรมอาหารสามารถทำงานในโรงงานอุตสาหกรรมอาหารในตำแหน่งวิศวกรกระบวนการแปรรูปอาหาร หรือเจ้าหน้าที่ฝ่ายควบคุมการผลิต บัณฑิตของภาควิชาวิทยาศาสตร์และเทคโนโลยีการอาหารสามารถทำงานในบริษัทต่าง ๆ ดังนี้ เครือเจริญโภคภัณฑ์ (ซีพี), บริษัท ลีเวอร์บราเธอร์ (ประเทศไทย) จำกัด, บริษัท เนสท์เล่ (ประเทศไทย) จำกัด, บริษัท ยูไนเต็ดฟูดส์ จำกัด เป็นต้น หรือทำงานในหน่วยงานรัฐบาลต่าง ๆ เช่น สำนักงานอาหารและยา, กรมวิทยาศาสตร์การแพทย์, กรมวิทยาศาสตร์บริการ, กระทรวงสาธารณสุข โครงการหลวงและโครงการส่วนพระองค์ เป็นต้น
แนวทางการประกอบอาชีพ > ภาควิชาวิทยาการสิ่งทอ

ผู้ที่เรียนจบสาขาวิทยาศาสตร์และเทคโนโลยีสิ่งทอ สามารถก้าวสู่มืออาชีพด้านการจัดการธุรกิจผลิตภัณฑ์สิ่งทอ หรือเป็นผู้ควบคุมการผลิตในโรงงานอุตสาหกรรมสิ่งทอและเครื่องนุ่งห่ม เช่น โรงงานปั่นด้าย โรงงานฟอกย้อม โรงงานพิมพ์ผ้า โรงงานผลิตเสื้อผ้าสำเร็จรูป โรงงานผลิตภัณฑ์สิ่งทอ โรงงานเคหะสิ่งทอ หรือเป็นนักวิจัยในหน่วยงานราชการต่าง ๆ เช่น กระทรวงอุตสาหกรรม กระทรวงเกษตรและสหกรณ์ กระทรวงวิทยาศาสตร์และเทคโนโลยี สถาบันสิ่งทอ เป็นต้น
อันดับและมาตรฐาน

ดูเพิ่ม: การจัดอันดับของมหาวิทยาลัยเกษตรศาสตร์
| Academic Ranking of World Universities (ARWU)> Global Ranking of Academic Subjects.Subject | Academic Ranking of World Universities (ARWU)> Global Ranking of Academic Subjects.2021 | Academic Ranking of World Universities (ARWU)> Global Ranking of Academic Subjects.2020 | Academic Ranking of World Universities (ARWU)> Global Ranking of Academic Subjects.2019 | Academic Ranking of World Universities (ARWU)> Global Ranking of Academic Subjects.2018 | Academic Ranking of World Universities (ARWU)> Global Ranking of Academic Subjects.2017 |
| --- | --- | --- | --- | --- | --- |
| Food Science & Technology | 201-300 | 201-300 | 101-150 | 101-150 | 101-150 |
| Biotechnology | - | - | 401-500 | 401-500 | - |

ผลการจัดอันดับแยกตามสาขา ARWU Global Ranking of Academic Subjects  จัดโดยมหาวิทยาลัยเซี่ยงไฮ้เจียวทงของประเทศจีน โดยใช้เกณฑ์พิจารณาจากผลงานวิจัย (Q1) อิทธิพลของงานวิจัย (CNCI) ความร่วมมือระหว่างประเทศ (IC) คุณภาพการวิจัย (TOP) และรางวัลวิชาการระดับนานาชาติ (Award) พบว่าในสาขา Food Science & Technology และ สาขา Biotechnology ซึ่งเป็นสาขาของ คณะอุตสาหกรรมเกษตร มหาวิทยาลัยเกษตรศาสตร์ ได้รับการจัดอันดับให้ติดอันดับโลก
โดยในสาขา Food Science & Technology ปี 2017 อยู่ในอันดับที่ 101-150, ปี 2018 อยู่ในอันดับที่ 101-150, ปี 2019 อยู่ในอันดับที่ 101-150, ปี 2020 อยู่ในอันดับที่ 201-300, และปี 2021 อยู่ในอันดับที่ 201-300 และสาขา Biotechnology ปี 2018 อยู่ในอันดับที่ 401-500 และปี 2019 อยู่ในอันดับที่ 401-500
| --- | --- |
U.S. News & World Report  
Global 
USNWR Food Science and Technology: 166 (2022)

U.S. News & World Report เป็นนิตยสารการจัดอันดับมหาวิทยาลัยของสหรัฐอเมริกา มีเกณฑ์การจัดอันดับหลายด้าน เช่น ชื่อเสียงการวิจัยในระดับโลก และระดับภูมิภาค สื่อสิ่งพิมพ์ การถูกนำไปอ้างอิง ความร่วมมือระหว่างประเทศ จำนวนบุคลากรระดับปริญญาเอก เป็นต้น โดยในปี 2022 มหาวิทยาลัยเกษตรศาสตร์ได้รับการจัดอันดับตามสาขาวิชา (Subject Rankings) ในสาขา Food Science and Technology ให้อยู่ในอันดับที่ 166 ของโลก
ศิษย์เก่าดีเด่น

ดูเพิ่ม: รายนามบุคคลจากมหาวิทยาลัยเกษตรศาสตร์
พิศาล พงศาพิชณ์ (ศิษย์เก่า) เลขาธิการสำนักงานมาตรฐานสินค้าเกษตรและอาหารแห่งชาติ และอดีตรองปลัดกระทรวงเกษตรและสหกรณ์
ดร.พรชัย รุจิประภา (ศิษย์เก่า) อดีตรัฐมนตรีว่าการกระทรวงเทคโนโลยีสารสนเทศและการสื่อสาร และอดีตปลัดกระทรวงพลังงาน
ธานี พรพิสุทธิ์ศักดิ์ (ศิษย์เก่า) ผู้ช่วยกรรมการผู้จัดการ และกรรมการบริหารความยั่งยืนและความเสี่ยง บริษัท โออิชิ กรุ๊ป จำกัด (มหาชน) และผู้อำนวยการฝ่ายการผลิต บริษัท เสริมสุข จำกัด (มหาชน)
หม่อมหลวงภาสันต์ สวัสดิวัตน์ (ศิษย์เก่า) นักวิชาการด้านอาหาร ผู้ทรงคุณวุฒิด้านอาหารพัฒนาผลิตภัณฑ์
อรรถกร สุวรรณราช (ศิษย์เก่า) นักแสดง
จันจิรา จันทร์โฉม (ศิษย์เก่า) มิสไทยแลนด์ยูนิเวิร์ส 2002 / นักแสดง
ธนภพ ลีรัตนขจร (ศิษย์เก่า) นักแสดง
เรืออากาศตรีหญิง กฤศมน เนตรสว่าง (ศิษย์เก่า) ผู้ช่วยโฆษกกองบัญชาการกองทัพไทย
โรงเรียนวัดราชาธิวาส

| โรงเรียนวัดราชาธิวาส |
| --- | --- |
Rajadhivas School

พิกัด: 13°46′30″N 100°30′17″E﻿ / ﻿13.774966°N 100.504745°E﻿ / 13.774966; 100.504745
ข้อมูล
ชื่ออื่น: ร.ว./R.J.
คติพจน์: สทฺธมฺโม ครุกาตพฺโพ   (พวกเราพึงเคารพพระธรรมคำสั่งสอนของพระสัมมาสัมพุทธเจ้า)
สถาปนา: 11 กุมภาพันธ์ พ.ศ. 2446 (121 ปี)
ผู้ก่อตั้ง: พระครูปลัดพิพัฒน์พรหมจริยคุณ
เขตการศึกษา: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 10105554
ผู้อำนวยการ: นาย พัฒนา จันทร์โอ
สี:    ชมพูและน้ำเงิน
เพลง: มาร์ช ชมพู-น้ำเงิน
ต้นไม้ประจำโรงเรียน: ต้นมะฮอกกานีใบใหญ่
เอกลักษณ์: ลูกราชามีสัมมาคารวะ
คติพจน์: เรียนเด่น เล่นดี มีวินัย ใฝ่คุณธรรม
เว็บไซต์: www.rajadhivas.ac.th
(กรุงเทพมหานคร)
โรงเรียนวัดราชาธิวาส (อังกฤษ: Rajadhivas School) เป็นโรงเรียนสังกัดกระทรวงศึกษาธิการ ที่เก่าแก่และมีชื่อเสียงมายาวนาน ตั้งอยู่ในพื้นที่ วัดราชาธิวาสราชวรวิหาร ซึ่งเป็น พระอารามหลวง ชั้นโท ชนิดราชวรวิหาร เมื่อก่อนเป็นโรงเรียนชายล้วน จนถึง พ.ศ. 2538 เป็นโรงเรียน สหศึกษา ตั้งอยู่ที่  ซอยสามเสน 9 แขวง วชิรพยาบาล เขต ดุสิต กรุงเทพมหานคร 10300
ประวัติโรงเรียน

โรงเรียนวัดราชาธิวาสสถาปนาเมื่อวันที่ 11 กุมภาพันธ์ พ.ศ. 2446 พระครูปลัดพิพัฒน์พรหมจริยคุณ รองเจ้าอาวาสวัดราชาธิวาสขณะนั้น ในลักษณะอาคารเรียนชั่วคราวและได้มีการก่อสร้างเป็นอาคารเรียนถาวร ในลำดับต่อมา คือ ตึกไชยันต์ 2462 และตึกสามพี่น้อง โดยทุนทรัพย์ของพระเจ้าบรมวงศ์เธอ กรมหมื่นมหิศรราชหฤทัย (พระโอรสของพระบาทสมเด็จพระจอมเกล้าเจ้าอยู่หัว) และหม่อมเจ้าหญิงสุภางค์พักตร์ ไชยันต์ ภายหลังได้งบประมาณจากกระทรวงศึกษาธิการให้สร้างตึกวาสุกรี ตึกสมอรายขึ้นเพิ่มเติมและสร้างตึกสามพี่น้อง ตึกไชยันต์ของใหม่ แทนของเก่าที่ทรุดโทรม ปัจจุบันโรงเรียนวัดราชาธิวาสมี 4 อาคารเรียน โรงเรียนได้เปิดสอนเฉพาะนักเรียนชายทั้งมัธยมศึกษาตอนต้นและตอนปลายมาจนถึงปี พ.ศ. 2538 จึงได้เริ่มเปิดรับนักเรียนหญิงตามนโยบายกระทรวงศึกษาธิการ
อาคารเรียน > ตึกไชยันต์

อาคารรูปตัว L มีจำนวน 6 ชั้น
ชั้น 1 ห้องพักทานข้าวครู, โรงอาหาร
ชั้น 2 ห้องผู้อำนวยการ, ห้องธุรการ, ห้องโสต (ห้องประชุม), ห้องเกียรติประวัติ (ห้องประชุม), ห้องเคมี
ชั้น 3 ห้องพักครูสังคมและวัฒนธรรม, ห้องจริยธรรม
ชั้น 4 ห้องพักครูภาษาต่างประเทศ, ห้องเรียนญี่ปุ่น, ห้องปฏิบัติการทางภาษา
ชั้น 5 ห้องพักครูภาษาไทย
ชั้น 6 ที่ประดิษฐาน พระพุทธไสยาสน์ โดยสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ทรงออกแบบและหล่อ ณ ห้องกรมหมื่นมหิศรราชหฤทัย (ห้องประชุม), ห้องพักครูคณิตศาสตร์
อาคารเรียน > ตึกสามพี่น้อง

มีจำนวน 3 ชั้น เป็นตึกศิลปะและพละศึกษา (ชั้น 3 เป็นโรงยิม)
ชั้น 1 ห้องประดิษฐ์, ห้องโภชนาการ
ชั้น 2 ห้องดนตรีไทย, ห้องดนตรีสากล, ห้องนาฏศิลป์, ห้องศิลปะ, ห้องโยธวาทิต, ห้องช่างไฟฟ้า
ชั้น 3 โรงยิม เป็นสนามบาสในร่ม พื้นสนามยาง
ยิมมวย อยู่ชั้น 1 เป็นเวทีมวย ใช้ในวิชามวยไทย ก่อตั้งในสมัย ผอ.อนันต์ ทรัพวารี โดยพิธีเปิดมี สมจิตร จงจอหอ และผู้ฝึกสอนกีฬาที่มีชื่อเสียงมาร่วมพิธี และจัดการแข่งขันมวยสากลเป็นประจำทุกปี โดยมีครูประจำวิชาคือ อ.สุเทพ แก้วรัตน์ ซึ่งเป็นญาติของ สมจิตร จงจอหอ ภายหลังกลายมาเป็นสถานที่ฝึกซ้อมสำหรับนักมวยไทยอาชีพสังกัดค่ายศิษย์เทพประทาน
อาคารเรียน > ตึกสมอราย

มีจำนวน 4 ชั้น ห้องปรับอากาศทั้งหมด
ชั้น 1 ห้องยืดหยุ่น (ปัจจุบัน (พ.ศ. 2559) ห้องยืดหยุ่นเดิมได้รับการปรับปรุงเป็นสำนักงานของกลุ่มสาระการเรียนรู้สุขศึกษาและพลศึกษา รวมถึงเปิดเป็นยิมมวยไทยในชื่อ "ราชายิม" เปิดสอนมวยไทยให้กับเยาวชนและผู้ที่สนใจ), ห้องบริการ, ห้องพยาบาล, ห้องแนะแนว, ห้องกัลปพฤกษ์ (ปัจจุบันเป็นสำนักงานศูนย์ครอบครัวพอเพียงโรงเรียนวัดราชาธิวาส)
ชั้น 2 ห้องวิชาการ, ห้องปฏิบัติการคอมพิวเตอร์, ห้องการศึกษาพิเศษ
ชั้น 3 ห้องคอมพิวเตอร์, ห้องเรียนการศึกษาพิเศษ
ชั้น 4 ห้องเรียนปรับอากาศ, ห้องภาษาจีน
อาคารเรียน > ตึกวาสุกรี

มีจำนวน 3 ชั้น เป็นตึกวิทย์
ชั้น 1 ห้องคอม, ห้องสมุด, ห้องถ่ายเอกสาร
ชั้น 2 ห้องชีววิทยา, ห้องฟิสิกส์
ชั้น 3 ห้องพักครูวิทยาศาสตร์, ห้องชีววิทยา, ห้องฟิสิกส์
อาคารเรียน > โดมลานสนามหน้าเสาธง

เป็นโดมหลังคาขนาดใหญ่ คุมพื้นที่ทั้งสนาม (สร้างขึ้นสมัย ผอ.อนันต์ ทรัพย์วารี) ใช้สำหรับที่เข้าแถวเคารพธงชาติตอนเช้า และยังเป็นลานอเนกประสงค์ใช้ในพิธีสำคัญต่าง ๆ
ศาลาหกเหลี่ยม ประทับพระบรมรูป พระบาทสมเด็จพระจอมเกล้าเจ้าอยู่หัว (รัชกาลที่ 4)
อาคารเรียน > โดมลานมะฮอกกานี

เป็นลานอเนกประสงค์มีเวทีใช้ในกิจกรรมต่าง ๆ, โรงอาหาร
เรือนเกษตร เป็นที่เรียนวิชาเกษตรกรรม เพาะปลูก ของ อ.ปัทมา ภูมิน้ำเงิน
ตึกไชยันต์ 2462 (จำลองโดยใช้โครงสร้างไม้) พิธีเปิด 9/9/2013 ตั้งอยู่บนเวทีเพื่อใช้เป็นฉากในพิธีสำคัญต่าง ๆ
โรงอาหาร
กิจกรรม-ประเพณี

งานราตรีคืนสู่เหย้า หรืองานสถาปนาโรงเรียน จัดทุกวันที่ 11 ภุมภาพันธ์ ในทุก ๆ ปี โดยจะจัดทำบุญประจำปี ณ ห้องกรมหมื่นมหิศรราชหฤทัย ส่วนตอนกลางคืนเป็นงานราตรีคืนสู่เหย้า ณ สนามหน้าเสาธง
งาน Open House แสดงผลผลิตนักเรียน จัดเป็นประจำทุกปีของเดือนกุมภาพันธ์ ใกล้ ๆ วันสถาปนา
งานมุทิตาจิต ประมาณเดือนมิถุนายน
งานมุทิตาจิตครูเกษียณอายุราชการ ประมาณเดือนกันยายน
กิจกรรมเลือกตั้งประธานนักเรียน โดยจะให้ชั้นมัธยมศึกษาปีที่ 5 แต่ละห้องลงประธานนักเรียน โดยจะเลือกประมานกลางเทอม 1
งานกีฬาสี จะจัดเป็นประจำทุก ๆ ปี เป็นการให้รุ่นพี่ทำกิจกรรมกับรุ่นน้อง โดยวิถีปฏิบัติกันมาคือ จะให้ ม.1 ของทุกปีขึ้นสแตนเชียร์ โดยแบ่งเป็นคณะ ดังนี้
คณะไชยันต์ ██ สีเหลือง
คณะนริศรา ██ สีชมพู
คณะสมอราย ██ สีเขียว
คณะสามพี่น้อง ██ สีแดง
คณะวาสุกรี ██ สีฟ้า
งานอาเซียน โดยแบ่งเป็นกลุ่มสาระละประเทศ ให้ครบ 10 ประเทศอาเซียน ให้ความรู้และจัดกิจกรรมให้นักเรียนมีส่วนร่วมและต้อนรับสู่อาเซียน
ทำเนียบผู้บริหาร

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | ครูใหญ่ปรุง | พ.ศ. 2447-2449 |
| 2 | ครูใหญ่รัตน์ | พ.ศ. 2449-2450 |
| 3 | ครูใหญ่พุก | พ.ศ. 2451-2452 |
| 4 | ครูใหญ่ทวี | พ.ศ. 2452-2453 |
| 5 | ครูใหญ่วารี | พ.ศ. 2453-2454 |
| 6 | ครูใหญ่เผื่อน | พ.ศ. 2453-2454 |
| 7 | ครูใหญ่เกิด | พ.ศ. 2454-2458 |
| 8 | ครูใหญ่พร | พ.ศ. 2458-2459 |
| 9 | ครูใหญ่ราชบุรุษตรี | พ.ศ. 2459 |
| 10 | ครูใหญ่เกิด (ขุนกุมาโรวาท) | พ.ศ. 2459 |
| 11 | ครูใหญ่แช่ม | พ.ศ. 2460-2462 |
| 12 | ครูใหญ่ขุนพิพัฒน์คุรุกิจ (แช่ม) | พ.ศ. 2462 |
| 13 | ครูใหญ่ทองคำ ภูจามร | พ.ศ. 2462-2463 |
| 14 | ครูใหญ่หลวงชาญพิทยกิจ | พ.ศ. 2463-2476 |
| 15 | ขุนวิรุฬจรรยา (จันทร์เงินมาก) (สมัย 1) | พ.ศ. 2476-2487 |
| 16 | ครูใหญ่สุวรรณ เผือกใจแผ้ว | พ.ศ. 2487-2490 |
| 17 | ขุนวิรุฬจรรยา (จันทร์เงินมาก) (สมัย 2) | พ.ศ. 2591-2503 |
| 18 | อาจารย์ถิ่น รัติกนก | พ.ศ. 2503-2507 |
| 19 | อาจารย์ใหญ่เรวัติ ชื่นสำราญ | พ.ศ. 2507-2508 |
| 20 | อาจารย์ใหญ่แสวง ตันบุญตั้ง | พ.ศ. 2508-2511 |
| 21 | อาจารย์ใหญ่ทองสุก เกตุโรจน์ | พ.ศ. 2511-2514 |
| 22 | ผอ.ว่าที่ ร.ต.จรัญ โสตถิพันธุ์ | พ.ศ. 2515-2519 |
| 23 | ผอ.สวัสดิ์ ปิ่นสุวรรณ | พ.ศ. 2519-2520 |
| 24 | ผอ.จรัญ ดาบโกไสย | พ.ศ. 2520-2521 |
| 25 | ผอ.ทิม ผลภาค | พ.ศ. 2521-2526 |
| 26 | ผอ.เจริญ วงศ์พันธ์ | พ.ศ. 2526-2531 |
| 27 | ผอ.ดุสิต พูนพอน | พ.ศ. 2531-2534 |
| 28 | ผอ.สุรินทร์ ต่อเนื่อง | พ.ศ. 2534-2537 |
| 29 | ผอ.ประวิทย์ พฤทธิกุล | พ.ศ. 2537-2538 |
| 30 | ผอ.อำนาจ ผิวขำ | พ.ศ. 2538-2542 |
| 31 | ผอ.นิรมล ธรรมอุปกรณ์ | พ.ศ. 2542-2545 |
| 32 | ผอ.สุธน คุ้มสลุด | พ.ศ. 2545-2549 |
| 33 | ผอ.เทพฤทธิ์ ศรีปัญญา | พ.ศ. 2549 |
| 34 | ผอ.อนันต์ ทรัพย์วารี | พ.ศ. 2549-2554 |
| 35 | ผอ.ไชยา กัญญาพันธุ์ | พ.ศ. 2554-2556 |
| 36 | ผอ.สมทบ โตสุรัตน์ | พ.ศ. 2556-2559 |
| 37 | ผอ.ชาญณรงค์ แก้วเล็ก | พ.ศ. 2559-2563 |
| 38 | ผอ.ราเมศ มุสิกานนท์ | พ.ศ. 2563-2564 |
| 39 | ผอ.นฤเทพ ใจสุทธิ | พ.ศ. 2564-2566 |
| 40 | ผอ.อภิภูมิ เปี้ยปลูก | พ.ศ. 2566-2567 |
| 41 | ผอ.พัฒนา จันทร์โอ | พ.ศ. 2567- ปัจจุบัน |